Као изузетан мотиватор Николић је често био део стручног штаба репрезентативних селекција. Са сениорском репрезентацијом СР Југославије је узео сребрну медаљу на Олимпијским играма 1996. у Атланти као помоћни тренер Жељка Обрадовића. Наредне 1997. године тренерски дуо освојио је Европско првенство у Шпанији, а 1998. је са Обрадовићем узео злато на Светском првенству у Атини.